**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2017** | **2018** | **2019** | **2020** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **0** | **420000** | **550000** | **700000** |
| v tom: Slovenský metrologický ústav - rozvoj národných etalónov | 0 | 420000 | 550000 | 700000 |
| ***z toho:*** |  |  |  |  |
| ***- vplyv na ŠR*** | **0** | **420000** | **550000** | **700000** |
| *Rozpočtové prostriedky* | **0** | **420000** | **550000** | **700000** |
| *EÚ zdroje* | 0 | 0 | 0 | 0 |
| *Spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **0** | **0** | **0** |
| v tom: za každý subjekt verejnej správy / program zvlášť | 0 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / ~~úspora~~** | **0** | **420000** | **550000** | **700000** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

**V súčasnosti je rozvoj národných etalónov z dôvodu transformácie príspevkovej organizácie na neziskovú organizáciu pozastavený. Prostredníctvom bežného transferu boli zabezpečované v roku 2014 až v roku 2016 najnutnejšie aktivity zabezpečujúce uchovávanie národných etalónov. Financovanie predloženého návrhu rozvoja národných etalónov bude zabezpečovaný z prostriedkov štátneho rozpočtu, za aktívneho hľadania možnosti spolufinancovania, pri efektívnom využívaní verejných financií a pri plnení úloh štátu v oblasti metrológie.**

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

Návrh zákona rieši v súčasnosti absentujúcu priamu požiadavku na rozvoj národných etalónov zo strany Slovenského metrologického ústavu (ďalej len „SMÚ“), s ohľadom na aktuálne požiadavky a potreby národného hospodárstva, trhu i legislatívy. Rozvojom národných etalónov sa prispeje k lepšej konkurencieschopnosti v rámci domáceho prostredia a na medzinárodnej úrovni a postupne sa bude odstraňovať prekážka, kedy v prípade absencie národného etalónu sú štátne inštitúcie a iné subjekty nútené uskutočňovať mnohé merania v zahraničí, vo väčšine prípadov za vyššie náklady. Právnou úpravou sa prispeje k dotváraniu vedeckej, technickej a technologickej platformy a umožní sa zastrešiť riešenie mnohých technických problémov - priamou aplikáciou a využitím získaných výsledkov v metrologickej praxi a reagovaním na podnety a potreby metrologickej praxe. V horizonte rokov 2018 – 2020 navrhujeme realizáciu rozvoja najmä v nasledovných oblastiach metrológie:

**1.** ***Oblasť ionizujúceho žiarenia*** - metrológia v oblasti ionizujúceho žiarenia je v SR takmer výhradne zabezpečovaná zo strany SMÚ, ktorý v tejto oblasti výhradne zabezpečuje overenia a kalibrácie všetkých druhov meradiel. Oddelenie ionizujúceho žiarenia realizuje a uchováva etalóny, ktoré zabezpečujú nadväznosť meraní pre také strategické subjekty ako sú jadrové elektrárne, nemocnice, nukleárne kliniky, úrady verejného zdravotníctva a pod. V prípade neposkytovania overenia meradiel v oblasti ionizujúceho žiarenia by reálne hrozila odstávka a obmedzenie činností uvedených zariadení, resp. overenia by sa realizovali v zahraničí, kde je cena zvyčajne podstatne vyššia.

V oblasti ionizujúceho žiarenia, najmä v oblasti životného prostredia a ochrany obyvateľstva pred žiarením, neustále dochádza k sprísňovaniu zákonných noriem a limitov, a preto je nevyhnutné prispôsobovať sa v tejto oblasti požiadavkám praxe, čo znamená, že je potrebné neustále zlepšovať a rozvíjať existujúce metódy merania a vyvíjať nové, s čím súvisí aj nákup prístrojov, ktoré umožňujú takéto nízke aktivity merať, a teda realizovať etalonáž na najvyššej metrologickej úrovni aj v oblasti nízkych aktivít, t. j. menej ako 1 Bq. Z tohto dôvodu je potrebné vybudovať laboratórium nízkych aktivít, ktoré by disponovalo technickým vybavením na potrebnej úrovni. Išlo by sa o zariadenie na báze kvapalinovej scintilačnej spektrometrie, gamaspektrometrického systému na báze studnicového HPGe detektora, alfaspektrometrického systému a nízkopozaďového meradla aktivít alfa/beta.

Rozvoj v súvislosti s národným etalónom aktivity rádionuklidov umožní rozšírenie služieb, konkrétne overovania meradiel plynných výpustí, menovite meradiel vzácnych plynov (5ks) a jódu (4ks) a aerosólov (9ks, ktoré už v súčasnosti SMÚ čiastočne realizuje, avšak je potrebné a žiadúce metodiku inovovať). V súčasnosti je overenie meradiel vzácnych plynov a jódu realizované subdodávkou v Českom metrologickom institute (ďalej len „ČMI“) v hodnote 5 500 € za meradlo, pričom počet takto overovaných meradiel je v súčasnosti 9 ks s povinnosťou overenia každé dva roky.

Problematiku merania radónu upravujú viaceré právne predpisy (napr. zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a smernica Rady 2013/59/Euratom, ktorou sa stanovujú základné bezpečnostné štandardy ochrany pred nebezpečenstvom vystavenia ionizujúcemu žiareniu). Zákon nariaďuje prijímať opatrenia na predchádzanie vzniku ochorení a iných porúch zdravia v dôsledku ožiarenia ionizujúcim žiarením, ktorým je aj obmedzenie objemovej aktivity radónu v obytných priestoroch alebo obmedzenie užívania priestorov s vysokými aktivitami radónu v ovzduší. Smernica je predpisom na jednotnú aplikáciu princípov radiačnej ochrany v právnom poriadku členských štátov EÚ a upozorňuje na dlhodobé riziká spôsobené ožiarením radónom v obydliach, ktoré nie je možné zanedbať. Z uvedeného dôvodu sú členské štáty zaviazané vypracovať akčný plán na zvládanie dlhodobých rizík spôsobených ožiarením radónom v obydliach, verejne prístupných budovách a na pracoviskách pri akomkoľvek prieniku radónu (či už z pôdy, stavebných materiálov, alebo vody (akčný plán)), pri príprave ktorého je potrebné zohľadniť aj usmernenia o metódach a nástrojoch merania, ako aj kritériá akreditácie služieb merania, ktoré spadajú do kompetencie národnej metrologickej inštitúcie. Na Slovensku túto funkciu zastáva SMÚ ako orgán štátnej správy pre oblasť metrológie.

Metrologická podpora je pre problematiku expozície žiarenia rozhodujúca a spočíva v priamom meraní obsahu radónu v jednotlivých matriciach. Meradlá objemovej aktivity radónu 222 vo vzduchu a vo vode a ekvivalentnej objemovej aktivity radónu 222 vo vzduchu sú podľa vyhlášky č. 210/2000 Z. z. o meradlách a metrologickej kontrole určené meradlá a každoročne podliehajú následnému overeniu.

SMÚ momentálne zabezpečuje overovanie iba jedného typu meradla a nepokrýva celý rozsah používaných meradiel; v SR žiadny iný subjekt túto službu neposkytuje. Cieľom rozvoja v tejto oblasti je predovšetkým tento stav zmeniť a vybudovať vhodný sekundárny etalón s možnosťou nadviazania na primárny etalón, a zároveň podporiť zámery právnych predpisov a poskytnúť metrologickú oporu pre vypracovanie a implementáciu akčného plánu a prispieť tak k ochrane obyvateľstva pred ožiarením radónom. V súvislosti s tým prax požaduje aj vyhodnocovanie tzv. stopových detektorov radónu v pobytových a nepobytových priestoroch. Túto službu v SR taktiež neposkytuje žiadny iný subjekt.

**2.** **Oblasť teploty - termometria a pyrometria** - Pre oblasť termometrie je teplotný rozsah realizovaný na SMÚ momentálne v rozsahu -38 °C až 962 °C pomocou definičných pevných bodov (DPB) a etalónových odporový snímačov teploty (EOST) s neistotou rádovo mK.

V rámci požiadaviek praxe a priemyslu na Slovensku je potrebné rozšírenie teplotnej stupnice, a to konkrétne pre spodný rozsah (záporné teploty) až do – 189 °C. Požiadavky a dopyt sú hlavne z nasledovných odvetví: chemický priemysel (napr. teplomery používané pri skvapalňovaní chemických látok s nízkym bodom), strojársky priemysel (napr. teplomery používané vo výrobnom procese pre lisovanie súčiastok – metóda ochladenia), zdravotnícke odvetvia (napr. zmrazovanie biologických vzoriek).

Druhou časťou pre oblasť termometrie teplotný rozsah nad 962 °C, kde sa prenos jednotky zabezpečuje pomocou termoelektrických snímačov teploty (TST).

Pre teplotný rozsah nad 962 °C je potrebné prejsť na novú metódu kalibrácie TST pomocou eutetík – a to až do teploty 1600 °C. Rozvojom a zabezpečením tejto novej metódy kalibrácie by sa zabezpečilo plnenie požiadaviek vyplývajúcich zo súčasných svetových trendov, a hlavne plnenie požiadaviek praxe na Slovensku (záujmy hutníckeho, sklárskeho a energetického priemyslu). Pri rozšírení teplotného rozsahu je potrebné zabezpečiť definičné pevné body (DPB) pre príslušné teplotné rozsahy podľa dokumentu ITS-90 pre realizáciu teplotnej stupnice a eutetik pre kalibráciu TST až do rozsahu 1600 °C a interpolačné prístroje EOST a TST a pomocné zariadenia pre realizáciu teplotných bodov (termostaty, pece, odporové mosty, prerobenie elektroinštalácie pre minimalizáciu rušenia nameraného signálu, multimetre, atd.).

Pre oblasť pyrometrie sa v súčasnosti javí ako veľmi dôležitá úloha zabezpečenie pokrytia teplotného rozsahu od cca -50 °C do 50 °C (v súčasnosti pokrývame rozsah od 50 °C do 1600 °C resp. 2200 °C). Rozšírenie teplotného rozsahu je potrebné aj pre zabezpečenie požiadaviek vyplývajúcich z jednotlivých normatívnych dokumentov a predpisov platných najmä pre potravinárske odvetvie, stavebný priemysel a zdravotnícke odvetvie.

**3. Oblasť elektriny a času** - Funkcia a dokonalosť zabezpečenia metrológie času a frekvencie v každom štáte, vlastniacom atómové hodiny, je daná hlavne organizáciou časovej sekcie v BIPM Paríž. Z tohto poznatku plynie, že účasť na porovnávacích meraniach, ktoré sa vykonávajú nepretržite, kontinuálne, dáva záruku, že metrológia času a frekvencie v danom štáte bude stále na špičkovej svetovej úrovni. Tak tomu je v súčasnom čase i v SR, pretože výsledky porovnávacích meraní a trvalá účasť na tvorbe svetového času v BIPM, sú dokladované aj pre etalón času a frekvencie SMU, ktorý nepretržite generuje časovú stupnicu označenú (v BIPM) UTC(SMU). Porovnávacie merania, sa vykonávajú denne, kontinuálne, výsledky merania etalónu sa zasielajú do BIPM v týždenných intervaloch. Preukázanie hodnôt etalónu je uvedené v Circular-T z BIPM pre 5 – dňový vyhodnocovací interval v mesačných správach, 5 až 6 výsledkov za mesiac.

Vlastný etalón času a frekvencie v SMU tvoria tri kusy Céziových atómových hodín HP 5071A, z ktorých jeden kus (CS I) generuje časovú stupnice UTC(SMU). Zároveň je priamo napojený na medzinárodné porovnávacie meranie cez GPS/Glonass na BIPM.

Druhý etalón HP 5071A je zapojený a je pripravený ako „teplá“ záloha pre prípad poruchy prvého etalónu, je vo funkcii svedeckého etalónu.

Tretí etalón nie trvale zapojený, slúži ako „studená“ záloha je vo funkcii svedeckého etalónu.

Keďže tieto etalóny sú v prevádzke už necelých 10 rokov a boli zakúpené v rovnakom čase a presnosť výrobcom je garantovaná iba 5 rokov je životnosť Céziových trubíc ohrozená, čo sa prejavuje aj neustálym poklesom stability.

Je preto potrebné urobiť v danej oblasti rozvoj zmysle zvýšiť stabilitu a dosiahnuť znovu čo najlepšiu presnosť pre tvorbu UTC v porovnaní s najvýznamnejšími zahraničnými partnermi.

Podmienkou aby Slovenska republika bola súčasťou projektu Galileo v rámci európskej únie, museli by sme mať dlhodobo (2 roky) hodnotu stabilnú do 20ns. Preto je opodstatnené, aby pôvodne atómové hodiny na báze Cézia boli nahradené niečím, čo tuto presnosť garantuje a ešte aj prekračuje. Riešením je rozvoj v tejto oblasti a to nákup a sprevádzkovanie vodíkových „maserových“ atómových hodin, (Hydrogen Maser Microware Amplification by Stimulated Emission of Radiation) – zariadenie pre zosilňovanie elektromagnetického žiarenia pomocou stimulovanej emisie v mikrovlnnej oblasti.

Využitie etalónu času je v každom štáte opodstatnené, nakoľko úzko súvisy s požiadavkami meradiel, kedy je potrebné generovať časové a frekvenčné signály, ktoré využívajú elektrické výstupné signály z etalónu času a frekvencie, céziových hodín. Patrí sem Ministerstvo obrany, Ministerstvo vnútra, Ministerstvo financií, Telekomunikácie, Energetika, Chronometria, Geodézia, Astronómia.

V rámci Európy prebieha viacero projektov na prenos časových signálov po optickej sieti (InRIM, CMI, GUM, PTB ...). Po zistení, alebo prípadnom vytvorení optického spojenia, by sa dalo pripojiť buď na českú alebo rakúsku vetvu a byť súčasťou budúcich projektov v oblasti optiky a prenosu dát po optike.

Napríklad od januára 2018 budú prijaté MiFID II odporúčania pre finančný sektor. Pravidlá by mali byť prijaté v národných nariadeniach (zákone) do 3. júla 2017, aby sa hneď od roku 2018 spustil daný systém. ESMA (European Securities and Markets Authority) vydala postup (odporučenia) RTS25 pre finančný sektor. Mali by byť časové značky, synchronizácia (nadväznosť) na UTC, nepretržité monitorovanie, zápis a archivácia.

SMU ako jeden z tvorcov UTC času, by sme mali vytvárať nadväznosť pre GPS, rubídium, alebo iný typ vytvárania času v rámci slovenského finančného sektoru v štáte. Poskytujeme kalibrácie daných zariadení, čím sme schopní vyhovieť danej požiadavke. Pre splnenie požiadavky nepretržitého monitorovania by sa musel vytvoriť prepoj (optické spojenie) medzi vysielačom (SMU) a prijímačom (NBS). Je nutné zistiť v akom stave je toto monitorovanie na Slovensku, či nie je zabezpečené zo zahraničia (ako napr. v Poľsku z Londýna).

**4. Oblasť prietoku** - Je potrebné vybudovať resp. dokončiť zo značnej časti vybudovanú prietokomernú trať. Tento projekt je veľmi dôležitý pre podniky s veľkým národohospodárskym významom ako napr. TRANSPETROL, EUSTREAM a všetky spoločnosti vlastniace alebo prevádzkujúce potrubia väčších rozmerov ako DN100 a DN300. V momentálnej situácii nie je žiadna krajina V4 schopná zabezpečiť túto službu zákazníkovi. Záujemcovia o túto službu sa musia orientovať na poskytovateľov MS v Nemecku, Švajčiarsku resp. v Holandsku. Cena jednej takejto služby sa pohybuje rádovo v tisícoch EUR, avšak k cene služby je potrebné prirátať aj náklady zákazníka na prevoz obrovských rúr s priemerom DN 300 a viac cez tri krajiny s tým spojená administratíva atď. Vybudovaním etalónu by sme okrem hore uvedených spoločností mohli pritiahnuť aj nových zákazníkov z okolitých krajín, ktorí sú tiež nútení obracať sa na laboratória v Nemecku a Švajčiarsku. V neposlednom rade ide znova o strategický zámer z hľadiska energetiky a energetickej bezpečnosti, keďže slovenské energetické podniky sú odkázané na služby v zahraničí a tým pádom SR stráca suverenitu v tejto oblasti. Na projekte rozšírenia prietokov je možná spolupráca a partnerstvo aj vo financovaní aj s dotknutými právnickými osobami ako napr. TRANSPETROL a.s.

**5. Oblasť tlaku -** Národný etalón tlaku je dôležitou súčasťou národného hospodárstva a pokrýva meradlá naprieč jeho celým spektrom. Nadväznosť na spomínaný etalón na SMU realizujú zo strategického hľadiska dôležité subjekty ako napr. TRANSPETROL a.s., EUSTREAM a.s., SLOVNAFT a.s. a mnoho ďalších v energetickom ale aj v jadrovom priemysle a automobilizme. Z tohoto dôvodu je potrebné pokryť celý rozsah národného etalónu tlaku primárnym etalónom. V prípade ak veličina nie je realizovaná primárne, SR nie je samostatná resp. nezávislá v realizácii jednotky. Nedokáže hore uvedeným subjektom zaručiť nadväznosť resp. správnu hodnotu pre ich meracie zariadenia. V súčasnosti nie je primárne pokrytý rozsah do 5000 Pa, kde sa je potrebné sa nadväzovať v zahraničí.

Ako riešenie danej situácie sme navrhli konštrukciu vlastného mikromanometra. Ten by plne nahradil pôvodný, už nefunkčný, mikromanometer a zároveň by fungoval na primárnom princípe. Jednotka tlaku by bola realizovaná, pohybovou skrutkou, ktorá by zabezpečovala vertikálny posun hladiny vody. Na vyhodnotenie takéhoto etalónu sú potrebné údaje o pohybovej skrutky a o hustote vody, ktoré bez problémov vieme zabezpečiť v rámci SMU.

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

X iné

Návrh zákona predpokladá nápravu procesno-právnych nedostatkov, ktoré v súčasnom znení zákona o metrológii neboli riešené, a to doplnením „rozvoja“ medzi zákonom stanovené kompetencie a povinnosti Slovenského metrologického ústavu (SMÚ). Návrh zároveň zohľadňuje skutočnosť, aby právna úprava rozvoja národných etalónov flexibilne reagovala na požiadavky aplikačnej praxe a došlo k zosúladeniu a zjednoteniu úloh SMÚ v praxi v oblasti vedy, výskumu a vývoja so zameraním na rozvoj národných etalónov, a tým aj k posilneniu a aktívnej podpore postavenia SMÚ ako národnej metrologickej inštitúcie. Prínosom rozvoja bude tiež riešenie mnohých technických problémov, ako aj vytvorenie možností využívania a uplatňovania metrológie a metrologických služieb v súčasných i v ďalších odvetviach, čo prispeje k lepšej konkurencieschopnosti v rámci domáceho prostredia a na medzinárodnej úrovni. Návrh predpokladá, že dôjde k rozšíreniu portfólia metrologických činností a služieb garantovaných aj zo strany štátu, v dôsledku čoho bude možné odstrániť prekážku, kedy v prípade absencie národného etalónu sú štátne inštitúcie a iné subjekty nútené uskutočňovať mnohé merania v zahraničí, vo väčšine prípadov za vyššie náklady, a zabezpečí sa tak výkon metrologických služieb v rámci SR.

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2017** | **2018** | **2019** | **2020** |
| Tovary a služby SMÚ financované zo ŠR | 0 | 33600 | 60500 | 59500 |
| Kapitálové výdavky SMÚ financované ŠR | 0 | 386400 | 489500 | 640500 |
| Spolu výdavky SMÚ financované zo ŠR | 0 | 420000 | 550000 | 700000 |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2017** | **2018** | **2019** | **2020** |
| **Daňové príjmy (100)1** | **0** | 0 | 0 | 0 |  |
| **Nedaňové príjmy (200)1** | 0 | 0 | 0 | 0 |  |
| **Granty a transfery (300)1** | 0 | 0 | 0 | 0 |  |
| **Príjmy z transakcií s finančnými aktívami a finančnými pasívami (400)** | 0 | 0 | 0 | 0 |  |
| **Prijaté úvery, pôžičky a návratné finančné výpomoci (500)** | 0 | 0 | 0 | 0 |  |
| **Dopad na príjmy verejnej správy celkom** | 0 | 0 | 0 | 0 |  |

1 – príjmy rozpísať až do položiek platnej ekonomickej klasifikácie

**Poznámka:**

Návrh zákona rozširuje rozsah pokút, ktoré sú príjmom štátneho rozpočtu, a preto bude mať pozitívny vplyv na rozpočet verejnej správy. Úrad pre normalizáciu, metrológiu a skúšobníctvo Slovenskej republiky v súčasnosti nevie presne kvantifikovať príjmy z pokút, ktoré v priebehu rokov 2017 až 2020 vyberie, a preto tento vplyv nevie vyčísliť.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2017** | **2018** | **2019** | **2020** |
| **Bežné výdavky (600)** | **0** | **33600** | **60500** | **59500** |  |
| Mzdy, platy, služobné príjmy a ostatné osobné vyrovnania (610) | 0 | 0 | 0 | 0 |  |
| Poistné a príspevok do poisťovní (620) | 0 | 0 | 0 | 0 |  |
| Tovary a služby (630)2 | 0 | 33600 | 60500 | 59500 |  |
| Bežné transfery (640)2 | 0 | 0 | 0 | 0 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | **0** | **386400** | **489500** | **640500** |  |
| Obstarávanie kapitálových aktív (710)2 | 0 | 386400 | 489500 | 640500 |  |
| Kapitálové transfery (720)2 | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** | **0** | **0** | **0** | **0** |  |
| **Dopad na výdavky verejnej správy celkom** | **0** | **420000** | **550000** | **700000** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **2017** | **2018** | **2019** | | **2020** |
| **Počet zamestnancov celkom** | 0 | 0 | 0 | | 0 | 0 | |
| **z toho vplyv na ŠR** | 0 | 0 | 0 | | 0 | 0 | |
| **Priemerný mzdový výdavok (v eurách)** | 0 | 0 | 0 | | 0 | 0 | |
| **z toho vplyv na ŠR** | 0 | 0 | 0 | | 0 | 0 | |
| **Osobné výdavky celkom (v eurách)** | 0 | 0 | 0 | | 0 | 0 | |
| **Mzdy, platy, služobné príjmy a ostatné osobné vyrovnania (610)** | 0 | 0 | 0 | | 0 | 0 | |
| **z toho vplyv na ŠR** | 0 | 0 | 0 | | 0 | 0 | |
| **Poistné a príspevok do poisťovní (620)** | 0 | 0 | 0 | | 0 | 0 | |
| **z toho vplyv na ŠR** | 0 | 0 | 0 | | 0 | 0 | |
|  |  |  |  | |  |  | |
| **Poznámky:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |